የወራቤ ዩኒቨርሲሰቲ የመጀመሪያ ምዕራፍ ግንባታውን አጠናቆ 1ሺህ 500 ተማሪዎችን ተቀበለ
የወራቤ ዩኒቨርሲቲ ጥር 15 እና 16 ለዩኒቨርሲቲው የመጀመሪያ የሆኑ 1 ሺህ 500 ተማሪዎችን ተቀብሎ ስራ ጀምሯል፡፡ዩኒቨርሲቲው በአራት ኮሌጆች ውስጥ ባሉ 15 የትምህርት አይነቶች በመደበኛ መርሃ ግብር የመጀመሪያ ዲግሪ ፕሮግራም የሚከታተሉ ተማሪዎችን ነው የተቀበለው፡፡ተማሪዎቹ ሲገቡ በዩኒቨርሲቲው፣ በአካባቢው ማህበረሰብ እና በስልጤ ዞን አስተዳደር አቀባበል ተደርጎላቸዋል፡፡የዩኒቨርሲቲው ፕሬዝዳንት ዶክተር ወንድወሰን ተስፋዬ እንዳሉት ተቋሙ የሀገሪቱን የህዳሴ ጉዞ ለማሳካት የበኩሉን ድርሻ ለመወጣት ይሰራል፡፡ዩንቨርሰቲው ህዳር 20 ቀን 2007 ዓ.ም በጠቅላይ ሚንስትር ሀይለማሪያም ደሳለኝ የመሰረት ድንጋይ የተቀመጠለት እንደነበር ይታወሳል፡፡